પ્રાપ્ત વિગત મુજબ, તા.૧૫ મેના રોજ માળીયામિંયાણા પોલીસ સ્ટેશન વિસ્તારમાં સ્ત્રીનો વેશ ધારણ કરી ટ્રક ચાલકોને લૂંટી લેવાના તથા ટ્રક ચાલકને માર મારી ખૂન કરી લૂંટ કરવાના બે બનાવો બન્યા હતા. જે ગુનામાં અગાઉ પકડાયેલ આરોપીમાં ડફેર ગેંગના માણસોના નામ ખુલવા પામ્યા હતા. આ બનાવ અતિ ગંભીર હોય જેના અન્ય આરોપીઓ તાત્કાલિક શોધી કાઢવા માટે સુચના મળતા માળીયા પોલીસે અન્ય બે ડફેરો શખ્સોની ગાંગડ ગામ તથા રેથલ ગામ તા.સાણંદ થી દબોચી લઈ ધરપકડ કરી છે. વધુમાં માળીયા પોલીસે આરોપી લાલાભાઈ કાવાભાઈ ડફેર ઉ.વ.૨૧ રહે. ગાંગડ તા.બાવળા જિલ્લો. અમદાવાદ તથા અકબરભાઈ સુમારભાઈ ડફેર રહે રેથલ તા. સાણંદ.ને ઝડપી લઈ કાયદેસરની કાર્યવાહી હાથ ધરી છે.